BANNAYUGANDA baali basasula omusolo gw’omutwe wabula Pulezidenti Museveni bwe yalangirira nti guvuddewo abantu baajaganya nnyo.
Balinga abaalowooza nti emisolo bagigiddewo ddala nga beerabidde nti kumpi buli kintu ky’ogula okisasulira omusolo era bye bivudde biba ku bbeeyi eyawaggulu.
Ku mbalirira y’omulundi guno baalaze nti enkumbi, tulakita, ensigo ennongooseemu, sukaali n’ebirala babyongezza emisolo.
Kino kiyinza okutiisa abantu abamu ne weesanga ng’ebyokulima babivuddeko. Kino kitegeeza nti Gavumenti omusolo gwekung’aanya gugenda kukendeera.
Nsaba ababaka baleme kuyisa kirowoozo kya kussa musolo ku bintu bizimba ggwanga. Kimanyiddwa nti tuyimiriddewo ku bulimi era abakulembeze balina okwongera okusikiriza abantu okubyettanira Bannayuganda okusobola okubeera obulungi kuba amakolero matono gye bayinza okugenda okukola.
Harriet Nabukenya,
Ntinda.
lug_Latn lug_Latn lug_Latn lug_Latn lug_Latn zho_Hans lin_Latn